b"\n_START_ARTICLE_\nShambala\n_START_PARAGRAPH_\n\xc3\x8en tradi\xc8\x9biile tibetane budiste \xc8\x99i indiene budiste, \xc8\x98ambala sau Shambala (scris, de asemenea, Shambhala sau Shamballa; tibetan\xc4\x83: \xe0\xbd\x96\xe0\xbd\x91\xe0\xbd\xba\xe0\xbc\x8b\xe0\xbd\xa0\xe0\xbd\x96\xe0\xbe\xb1\xe0\xbd\xb4\xe0\xbd\x84\xe0\xbc\x8b; Wylie: bde 'byung, pron. De-jung) este un regat mitic ascuns undeva \xc3\xaen interiorul Asiei. Acesta este men\xc8\x9bionat \xc3\xaen diverse texte antice, inclusiv Kalachakra Tantra, precum \xc8\x99i \xc3\xaen textele antice ale culturii Zhang Zhung care a precedat budismul tibetan din vestul Tibetului. Scripturile B\xc3\xb6n vorbesc despre un \xc8\x9binut numit Olmolungring._NEWLINE_Indiferent de baza sa istoric\xc4\x83, treptat-treptat Shambala a ajuns s\xc4\x83 fie v\xc4\x83zut\xc4\x83 ca un \xc8\x9binut pur budist, un regat fabulos a c\xc4\x83rei realitate este vizionar\xc4\x83 sau spiritual\xc4\x83 la fel de mult ca cea fizic\xc4\x83 sau geografic\xc4\x83. Aceasta a fost forma sub care mitul Shambalei a ajuns \xc3\xaen Occident, unde a influen\xc8\x9bat c\xc4\x83ut\xc4\x83torii spiritualii budi\xc8\x99ti dar \xc8\x99i pe cei care nu erau budi\xc8\x99ti; \xc8\x99i, \xc3\xaentr-o anumit\xc4\x83 m\xc4\x83sur\xc4\x83, a influen\xc8\x9bat cultura popular\xc4\x83 \xc3\xaen general._NEWLINE_Shambala este, \xc3\xaen concep\xc8\x9bia unor autori mistici, un centru secret de unde este guvernat\xc4\x83 planeta noastr\xc4\x83. Termenul este cunoscut deja din tradi\xc8\x9bia oriental\xc4\x83. Acest centru mistic ar fi ascuns undeva \xc3\xaen interiorul Asiei sau nu s-ar afla pe p\xc4\x83m\xc3\xa2nt, ci \xc3\xaentr-o lume paralel\xc4\x83 invizibil\xc4\x83. Din acea dimensiune tainic\xc4\x83, fiin\xc8\x9bele din Shambala pot vedea ce se petrece pe planeta noastr\xc4\x83, put\xc3\xa2nd interveni \xc3\xaen anumite situa\xc8\x9bii critice, pentru a ajuta orice fiin\xc8\x9b\xc4\x83 uman\xc4\x83 sau spre a corecta \xc3\xaen bine destinul planetei."